છતાં મને સંતોષ તો નથી જ. સંકોચ દુર થયો ભલે, સંતોષ તો આઘેરો જ રહ્યો છે. “ઝાડનાં પારખાં ફળ પરથી” નામક લોકભારતી પ્રકાશનની પુસ્તીકાઓની શ્રેણીમાં મને લખવાનું કહેવામાં આવ્યું ત્યારે એના આરંભના પાને જ મેં લખ્યું હતું કે, લો.ભા.–વૃક્ષનાં ઉત્તમ ફળોમાંનો હું નથી. હું બહુમાં બહુ તો લો.ભા.ની સીમમાંનું ચણીબોર કહેવાઉં. મારી એ અનુભવકથાનું શીર્ષક પણ મેં “એક ચણીબોરની ખટમીઠી” રાખીને મારો સંકોચ જ આગળ કર્યો છે. આજે આ સન્માન–શાલ ઓઢીને હું મારા સંકોચને શણગારાયેલો નીરખતો વધુ સંકોચાઈ રહ્યો છું !!